Държавен вестник, бр. 53, 2010 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  53
(2) Не се налагат финансови корекции за 
нередности, които могат да бъдат закрити чрез 
прекратяване на процедура за обществена по­
ръчка, по която не е извършено плащане от 
страна на договарящия орган.
(3) При констатирани два или повече случая 
на нередности от един бенефициент в рамките 
на една процедура/договор за възлагане на 
поръчка/избор на изпълнител, за които пред­
видените в приложения № 2 и 3 процентни 
показатели са различни, се налага една фи­
нансова корекция, при определянето на която 
се прилага най-големият процентен показател.
Раздел ІV
Органи по прилагането на методологията
Чл. 11. (1) Методологията се прилага при 
налагането на финансови корекции на бене­
фициентите по договорите за безвъзмездна 
финансова помощ от:
1. договарящите органи по чл. 2 от Поста­
новление № 121 на Министерския съвет от 
2007 г. за определяне на реда за предоставяне 
на безвъзмездна финансова помощ по опера­
тивните програми, съфинансирани от Струк­
турните фондове и Кохезионния фонд на ЕС, 
и по Програма ФАР на ЕС;
2. договарящите органи на Програмата 
за развитие на селските райони за периода 
2007 – 2013 г. и Оперативната програма за 
развитие на сектор „Рибарство“;
3. одитните органи по оперативните програ­
ми, съфинансирани от Структурните инстру­
менти на ЕС, Европейския земеделски фонд 
за развитие на селските райони и Европейския 
фонд за рибарство.
(2) Органите по ал. 1 отговарят за въвеж­
дането и прилагането на ефективни системи 
за установяване случаите на нередности, про­
изтичащи от нарушения на разпоредбите на 
националното законодателство и общностното 
право в областта на обществените поръчки, 
както и на правилата за определяне на изпъл­
нител от страна на бенефициенти на договорена 
безвъзмездна финансова помощ от Структур­
ните фондове на ЕС, Програма ФАР на ЕС и 
от Финансовия механизъм на Европейското 
икономическо пространство, като:
1. управляващите органи утвърждават пис­
мени правила за налагане на финансови корек­
ции, които се публикуват на тяхната интернет 
страница и на Единния информационен портал 
за обща информация за управление на Струк­
турните фондове и Кохезионния фонд на ЕС 
на Република България;
2. договарящите органи предвиждат в до­
говорите с бенефициентите за безвъзмездна 
финансова помощ клаузи съобразно методоло­
гията и правилата по т. 1 относно налагането 
на финансови корекции.
Чл. 12. (1) Договарящите органи са длъжни 
да предприемат незабавни действия за нама­
ляване на безвъзмездната финансова помощ, 
съответно събиране на неправомерно изразход­
ваните/изплатените суми по договори, финан­
сирани със средства от Структурните фондове 
и Кохезионния фонд на ЕС, Европейския земе­
делски фонд за развитие на селските райони и 
Европейския фонд за рибарство, в това число 
свързаното с тях национално съфинансиране.
(2) Сумите, подлежащи на възстановяване, 
следва да са равни по размер на установени­
те финансови загуби, а в случаите, в които 
финансовите загуби не могат да бъдат точно 
установени по размер – да бъдат съобразени 
с препоръчителните размери на финансовите 
корекции съгласно приложения № 2 и 3.
(3) В зависимост от характера и сериозността 
на нарушенията договарящите органи обосно­
вано могат да прилагат размери на финансо­
вите корекции, различни от препоръчителните 
размери, определени в приложенията.
Чл. 13. (1) Правилата за налагане на финан­
сови корекции по чл. 11, ал. 2, т. 1 предвиждат 
за случаите на установени нередности от догова­
рящ орган преди изплащане на безвъзмездната 
финансова помощ, както следва:
1. договарящият орган уведомява бенефици­
ента за съществуващо съмнение за нарушение, 
за което предстои да бъде редуцирана/отказана 
безвъзмездната финансова помощ, като посочва 
размера на финансовата корекция;
2. в срок 10 работни дни от датата на 
получаване на уведомлението по т. 1 бенефи­
циентът може да представи на договарящия 
орган коментари, бележки и/или допълнителни 
документи, с които да мотивира искане да не 
се редуцира/откаже безвъзмездната финансова 
помощ или да се намали размерът на финан­
совата корекция;
3. в срок 5 работни дни от получаването на 
искането по т. 2 договарящият орган писмено 
мотивира неговото приемане или отхвърляне;
4. в случай че искането на бенефициента 
бъде прието, договарящият орган не предприема 
действия по налагане на финансова корекция 
или коригира нейния размер, за което писмено 
информира бенефициента;
5. в случай че отхвърли искането, договаря­
щият орган пристъпва към намаляване размера 
на безвъзмездната финансова помощ по кон­
кретния проект със стойността на нередността 
съгласно приложения № 2 или 3.
(2) Правилата за налагане на финансови 
корекции по чл. 11, ал. 2, т. 1 предвиждат за 
случаите на установяване на нередности на етап 
след изплащане на безвъзмездната финансова 
помощ, както следва:
1. договарящият орган уведомява бенефици­
ента за съществуващо съмнение за нарушение, 
за което предстои да бъде наложена финансова 
корекция, като мотивира писмено подхода, 
който е избран за определянето є, и посочва 
нейния размер;
2. в срок 10 работни дни от датата на полу­
чаване на уведомлението бенефициентът може 
да представи на договарящия орган коментари, 
бележки и/или допълнителни документи, с които 
да мотивира искане да не се налага финансова 
корекция или да се намали нейният размер;
3. в срок 5 работни дни от получаването на 
искането по т. 2 договарящият орган писмено 
мотивира неговото приемане или отхвърляне;